ลิมโฟไซต์
ลิมโฟไซต์ () เป็นเม็ดเลือดขาวชนิดหนึ่ง ทำหน้าที่เป็นส่วนหนึ่งของระบบภูมิคุ้มกันของสัตว์มีกระดูกสันหลัง รวมถึงมนุษย์ อาจแบ่งออกเป็นเซลล์เอ็นเค (natural killer/NK cell, ทำหน้าที่ในระบบภูมิคุ้มกันแบบพื้นฐานและการทำลายเซลล์) เซลล์ที (ระบบภูมิคุ้มกันแบบปรับตัวและการทำลายเซลล์) และเซลล์บี (ระบบภูมิคุ้มกันแบบปรับตัว ทำงานผ่านแอนติบอดี) เป็นเซลล์ที่พบเป็นส่วนใหญ่ในระบบน้ำเหลือง (lymph) จึงได้ชื่อว่าลิมโฟไซต์ ("เซลล์น้ำเหลือง")
พลาสมาเซลล์
พลาสมาเซลล์ (plasma cell, plasma B cell, plasmocyte) เป็นเซลล์เม็ดเลือดขาวที่มีหน้าที่สร้าง antibody ขนส่งทางน้ำเลือด (blood plasma) และ ระบบน้ำเหลือง (lymphatic system) โดยพลาสมาเซลล์นั้นถูกสร้างขึ้นที่ไขกระดูก (bone marrow) เมื่อออกจากไขกระดูกก็จะเป็น B cell ก่อนที่จะมีการเปลี่ยนแปลงลักษณะมาเป็นพลาสมาเซลล์ พบได้ที่ต่อมน้ำเหลือง
มีรูปร่างกลมรี (ovoid shape) และมีนิวเคลียสที่เป็นลักษณะ eccentric nucleus